Държавен вестник, бр. 81, 2014 г., стр. 25

БРОЙ  81	
Д Ъ Р Ж А В Е Н  В Е С Т Н И К 	
СТР.  25  
т) подпомага министъра и политическия 
кабинет с актуална информация за със­
тоянието на секторите, за които отговаря 
министерството;
6. във връзка с информационната сигурност 
и административното обслужване:
а) осъществява дейностите, свързани с 
постигането на мрежова и информационна 
сигурност на министерството;
б) разследва и анализира инцидентите в 
областта на мрежовата и информационната 
сигурност и реакциите при инциденти и пред­
лага действия за подобряване на мрежовата 
и информационната сигурност;
в) разработва и предлага за утвърждаване 
инструкции, указания и процедури, свързани 
с информационната сигурност, и следи за 
тяхното изпълнение;
г) разработва и предлага иновативни 
решения и архитектури за подобряване на 
информационната сигурност на министер­
ството;
д) ръководи периодичните оценки на рис­
ковете за информационната сигурност и спаз­
ването на приетите политики и процедури;
е) следи за прилагането на стандартите, 
политиките и правилата за информационна 
сигурност и управление на риска в минис­
терството;
ж) осъществява стратегическото планира­
не на дейностите по предоставяне на услуги 
в областта на информационните технологии 
в министерството и при необходимост коор­
динира стратегическото планиране на тези 
дейности във второстепенните разпоредители 
с бюджет към министъра;
з) организира планирането, изграждането, 
поддържането и развитието на приложните 
информационни системи на министерството 
и при необходимост координира процеси­
те по тези дейности във второстепенните 
разпоредители с бюджет към министъра и 
осигурява съответствието им с изискванията 
на електронното управление и нормативните 
актове;
и) координира дейностите в министер­
ството и във второстепенните разпоредители 
с бюджет към министъра по реализиране 
на електронното управление и осигурява 
взаимодействието на информационните 
системи на министерството с аналогичните 
системи, функциониращи в други държавни 
и общински органи и институции;
к) организира дейностите по привеждане 
на услугите в областта на информационните 
технологии на министерството в съответствие 
със световните стандарти и с изискванията 
на Европейския съюз;
л) участва в разработването на прогно­
зите и проектобюджета на министерството, 
както и в изпълнението на програмите от 
програмния бюджет на министерството с 
оглед на функционалната си компетентност;
м) планира и осигурява администрирането, 
поддръжката и развитието на инфраструк­
турата на информационните технологии в 
министерството и на локалните машини и 
в изнесените звена на министерството;
н) планира, организира и осъществява 
материално-техническото снабдяване на 
министерството с ИКТ оборудване, софтуер, 
неговата поддръжка и доставката на интернет;
о) организира, ръководи и контролира 
дейностите, свързани с придобиването, из­
ползването, подновяването и прекратяването 
на удостоверенията за универсален и квали­
фициран електронен подпис на служителите 
в министерството;
п) администрира информационната систе­
ма за документооборота в министерството;
р) планира и организира развитието, под­
дръжката и ремонта на комуникационната 
и телефонната инсталация в сградата на 
министерството.“
5. Член 18 се отменя.
6. В чл. 19:
а) точка 4 се изменя така:
„4. Дирекция „Благоустройство и жилищна 
политика“;“
б) точки 5 и 6 се отменят.
7. Член 23 се изменя така:
„Чл. 23. Дирекция „Благоустройство и 
жилищна политика“:
1. предлага план за възлагане на об­
ществени поръчки, свързани с дейността 
на дирекцията;
2. съдейства на общините за благоустро­
яване на населените места чрез подготовка 
на инвестиционни проекти, финансирани със 
средства от държавния бюджет и от други 
финансови източници;
3. съдейства на общините, като участва 
в подготовката и реализацията на инвести­
ционни проекти в областта на инженерната 
инфраструктура, финансирани със средства 
от държавния бюджет;
4. участва в подготовката и реализацията 
на програми за благоустрояване на терито­
рията и на социални проекти, финансирани 
със средства от международни финансови 
институции;
5. участва при разработването на нор­
мативни и други административни актове, 
свързани с дейността на дирекцията;
6. подпомага министъра при разработване­
то и провеждането на държавната жилищна 
политика;
7. подготвя проекти на стратегии, кон­
цепции, национални програми и планове за 
действие за развитието на жилищния сектор;